የአፍሪካ ነፃ ንግድ ቀጣና ኢትዮጵያ ወደ ውጭ የምትልካቸውን ምርቶች እንደሚያሳድግ ተገለጸ


ዋቅሹም ፍቃዱ

 አዲስ አበባ፡- የአፍሪካ ነፃ ንግድ ቀጣና የኢትዮጵያ ወደ ዉጭ አፍሪካ የምትልካቸውን ምርቶች በመጨምር የአገሪቱን ጠቅላላ የአገር ዉስጥ ገቢም በአጭር ጊዜ ዉስጥ ከፍ እንደሚያደርግ የአፍሪካ ኢኮኖሚ ኮሚሽን አስታወቀ፡፡ የመንግሥት ገቢም በትንሽ እንደሚቀንስ አመለከተ። የአፍሪካ ኢኮኖሚ ኮሚሽን ዋና ፀሐፊ ዶክተር ቬራ ሶንጌ በተለይ ለሄራልድ ጋዜጣ እንዳስታወቁት ፣ ኢትዮጵያ በጨርቃ ጨርቅ፣ በተለያዩ
ምግቦችና በቀላል ማኑፋክቸሪግ
ትልቅ ገቢ እንደሚታገኝና
ወደ አፍሪካየምትልካቸዉ ምርቶችም ከ23 እስከ 26 በመቶ በማሳደግ አጠቃላይ የአገር ዉስጥ ገቢዋን በ 0.07 እንዲያድግና የመንግሥት ገቢም በ0.7 በመቶ በአጭር ጊዜ ዉስጥ እንዲቀንስ ያደርጋል፡፡ እንደ ዋና ፀሐፊዋ ገለጻ፣ ለኢትዮጵያ
ኢኮኖሚ ማሻሻያ፣ ከዉጭ የሚገቡ ምርቶች ዋጋ ተወዳዳሪና
ተመጣጣኝ ለመሆን ቢያንስ በ2 ሚሊዮን የአሜሪካን ዶላር መቀነስ ይጠበቅበታል፡፡ በዚህም አገሪቱ የምርት ጥራት በማሻሻል
በዓመት 239 ሚሊዮን የአሜሪካ
ዶላር ትርፍ ታገኛለች። በተጨማሪም ምሥራቅ አፍሪካ ለንግድ መሰረተ ልማቶች ኢንቨስትመንት ምቹ ለማድረግ የመሥራቅ አፍሪካ የንግድ ምልክት ፕሮግራም የሚባለዉ ድርጅት 800 የአሜሪካ ዶላር ፈሰስ ማድረጉን አስታውቀዋል። የአፍሪካ ኢኮኖሚ ኮሚሽን በ38 አገሮች ጋር የንግድ ቀጣናዉን ስትራቴጂ ተግባራዊ ለማድረግ እየሠራ መሆኑን አመልክተው ፣ ከእነዚህም ውስጥ 11 አገራት ወደ ትግበራ ገብተዋል ብለዋል። የአፍሪካ ነፃ ንግድ ቀጣና ስትራቴጂዉን በኢትዮጵያ ተግባራዊ ለማድረግ ስምምነቱን ወደ አማርኛ በመተርጎም ዉይይት መደረጉንም ገልጸዋል። እንደ ኮሚሽኑ ትንበያ አፍሪካ የቀጣናዉን ስትራቴጂ ሙሉ በሙሉ ተግባራዊ ካደረገች እ.ኤ አ. በ2040 ዓመታዊ አጠቃላይ ምርቷ ከ28 ቢሊዮን የአሜሪካን ዶላር ወደ 44 ቢሊዮን የአሜሪካ ዶላር ያድጋል ተብሎ እንደሚጠበቅ አመልክተዋል። በተመሳሳይ መልኩ አፍሪካ ወደ ዉጭ የምትልከዉ ምርት ከ40 ቢሊዮን የአሜሪካን ዶላር ወደ 56 ቢሊዮን የአሜሪካን ዶላር እንደሚያድግም ይገመታል።
በዚህም በምሥራቅ አፍሪካ ሁለት ሚሊዮን ሰዎች የሥራ ዕድል ይፈጠራል
ብለዋል።አዲስ ዘመን  ታህሳስ 23/2013